**LÜLISAMBA NIMMEOSA SÜNDROOM**

**Valu alaseljas, puusa piirkonnas ja kubemes**

26 aastane meespatsient kaebas tugevat valu alaseljas, parema puusa piirkonnas, kubemes ning lahklihas. Valu oli tekkinud jõusaali treeningu järgselt aasta tagasi. Varasemat seljavalu oli esinenud kaheksa aastattagasi. Valu tugevnes pikemal istumisel.

Aasta jooksul oli patsient käinud perearsti vastuvõtul (lülisamba röntgen-uuring normis, määratud valuravi); uroloogi vastuvõtul, kahtlusega kubeme songale (songa ei leitud); androloogi vastuvõtul (põletiku tunnuseid ei leitud, määrati 30- päevane valuvaigistite ja lihas-lõõgastite kuur). Valu jäi püsima. Patsient suundus massööri juurde: peale 4 massaaži seanssi seljavalu kadus, kuid kubemevalu jäi püsima.

Patsient läks uuesti androloogi vastuvõtule, kes suunas patsiendi harjutusravile (isommeetrilised harjutused sirg-soolele ja genitaalidele+elektrood-stimulatsioon alaseljale ja jalgadele). Patsient käis treeningus sagedusega 1-2 korda nädalas viie kuu jooksul. Kubeme valu jäi püsima.

Edasi suunati patsient dietoloogi vastuvõtule, kes määras patsiendile siseelundite sonograafia-uuringu, mis oli normis. Manuaalmeditsiini arsti vastuvõtul palpatoorne uuring tuvastas kubeme-valu vertebrogeense päritolu (dorso-lumbaal-sündroom). Juba peale esimest manipulatsioonravi 12. rinnalüli ja 1. nimmelüli tasandil valu kubeme piirkonnas vähenes.

**Valu alaseljas ja põlveliigese piirkonnas**

20 aastane noormees kaebas valule parema põlveliigese piirkonnass ning alaseljas. Valu oli kujunenud pikema aja jooksul, traumaatilise põhjuseta. Patsient töötas puidutöötlemise ettevõttes: tööasend oli püstine, ette kummargil, staatilise asümmeetrilise koormusega ühele jalale. Manuaalmeditsiini arsti vastuvõtul palpatoorne uuring tuvastas lülismba nimmeosa segmentaalse häire (hüpomobiilsuse). Peale manipulatsioonravi ja harjutuste sooritust kadus valu nii alaseljast ja kui põlve piirkonnast.

**Valu alaseljas ja alakõhus**

53 aastane naispatsient kaebas alakõhu-valule paremal. Küsitlusel selgus, et patsiendil esines sageli ka parempoolne alaselja valu, kuid see jäi tagaplaanile, sest kõhuvalu oli ägedam. Seedetrakti, uro-genitaalsüsteemi ja reumatoloogilised uuringud olid normis. Analgeetikumid ja spasmolüütikumid aitasid üle elada kriisiperioode, mis ajaga muutusid ägedamaks ja sagedamaks.

Kolm aastat peale valu algust saabus patsient manuaalmeditsiini arsti vastuvõtule. Spondülograafia oli normis. Manuaalse palpatatoorse uurimise tulemused kinnitasid valu segmentaalset päritolu. Tegemist oli 12. rinnalüli ja 1. nimmelüli vahelise väikse intervertebraal-häirega, mis on manipulatsioonravi näidustuseks. Viidi läbi Th12-L1 segmendi rotatsioon-manipulatsioon valuvabas suunas, mis kolme ravikuuriga andis täieliku valu leevenduse.

50 aastane meespatsient kaebas pidevale alakõhu-valule vasakul, mis rahunes lamavas asendis. Valud olid kestnud üks aasta. Valu intensiivsuse tõttu oli patsient mitmeid kordi hospitaliseeritud erimeditsiini osakondadesse, kus oli tehtud 1) urograafilised uuringud; 2) spondülograafia ja tomograafia; 3) gastrointestinaal-röntgenograafia, 4) mesenteeriumi arteriograafia, 5) lumbaal-punktsioon, 6) müelograafia. Uuringu tulemused olid normis. Laparoskoopia osutus samuti negatiivseks. Siis suunati patsient psühhiaatri vastuvõtule. Psühhiaater leidis, et patsient on pisut depressiivne ja määras talle antidepressante, mida patsient talus väga halvasti ja loobus ise sellest ravist.

Patsiendi kannatused olid kestnud juba aasta, kui ta saabus manuaalmeditsiini arsti vastuvõtule. Spondülograafia oli patoloogilise leiuta. Manuaalsed palpatoorsed testid viitasid kõhuvalu segmentaalsele sündroomile. Küsitlusel selgus, et patsient kannatas sageli ka nimmevalu, kuid tema arvates oli see tingitud kõhuvalu kiirgumisest selga. Diagnoositi 12. rinnalüli ja 1. nimelüli vaheline segmentaalne häire. Manuaalteraapia esimese protseduuri järgselt tundis patsient valu vähenemist. Viie ravikuuriga oli probleem lahendatud. Kahe aasta pärast tuli patsient korduv-vastuvõtule mõõduka nimmevaluga, mis kadus kahe manipulatsioonravi järel.